SKN ร่วง 11% นักลงทุนขายทำกำไร หลังราคาวิ่งเกินเป้า 6.40 บ.
SKN ร่วง 11% นักลงทุนขายทำกำไร หลังราคาวิ่งเกินเป้า 6.40 บ. โดย สุด ณ เวลา 16 :15 น. อยู่ที่ 6.05 บาท ลบ 0.80  บาท 
SKN ร่วง 11% นักลงทุนขายทำกำไร หลังราคาวิ่งเกินเป้า 6.40 บ. โดย สุด ณ เวลา 16 :15 น. อยู่ที่ 6.05 บาท ลบ 0.80  บาท
3 พ.ย. 2564

ผู้สื่อข่าวรายงานว่า วันนี้(3 พ.ย.) ราคาหุ้นบริษัท ส.กิจชัย เอ็นเตอร์ไพรส์ จำกัด (มหาชน) หรือ SKN ล่าสุด ณ เวลา 16 :15 น. อยู่ที่ 6.05 บาท ลบ 0.80  บาท หรือ 11.68 % สูงสุดที่ 6.85 บาท ต่ำสุดที่ 6.00 บาท ด้วยมูลค่าซื้อขาย 79.77 ล้านบาท

โดยราคาหุ้นปรับตัวลดลงในวันนี้ หลังจากเปิดตลาดราคาอยู่ที่ระดับ 6.85 บาท สูงกว่าราคาเป้าหมายนักวิเคราะห์แนะนำซื้อ 6.40 บาท ทำให้นักลงทุนขายทำกำไรออกมาในวันนี้
ด้านบล.โกลเบล็ก ระบุในบทวิเคราะห์ แนะนำ “ซื้อ” SKN ราคาเป้าหมาย 6.40 บาท คงประมาณการรายได้ปี 2564 ที่ระดับ 2,575.1 ล้านบาท เพิ่มขึ้น 4.4% จากช่วงเดียวกันเมื่อปีก่อน แต่ปรับอัตรากำไรขั้นต้นขึ้นจากเดิม 24.7% เป็น 29.5% เนื่องจากบริษัทสามารถปรับราคาขายขึ้นได้สูงกว่าค่าเฉลี่ยของปีก่อน ขณะที่สามารถควบคุมต้นทุนได้อย่างมีประสิทธิภาพ
อย่างไรก็ดี จากผลการดำเนินงานของบริษัทอยู่ในช่วงการเติบโตที่โดดเด่น จึงประเมินมูลค่าอิง AveragePE+1SD ที่ 18.8 เท่า (จากเดิมใช้ Average=15 เท่า) ภายใต้สมมตฐานประมาณการใหม่ได้ราคาเหมาะสมปี 2564 เท่ากับ 6.40 บาท (เดิม 3.46 บาท) ปรับคำแนะนำจาก “ซื้อเมื่ออ่อนตัว” เป็น “ซื้อ” พร้อมคาดอัตราผลตอบแทนเงินปันผลราว 3.2%